# data[].attributes.body
Digitauko päivässä pitää mielen virkeänä #digihyvinvointi

# data[].attributes.headline
SELVITÄ NUORTEN MEDIAN KÄYTÖN HALLINNAN STRATEGIOITA

# data[].attributes.subject
SELVITÄ NUORTEN MEDIAN KÄYTÖN HALLINNAN STRATEGIOITA

# data[].attributes.body
Keskustelin kahden 13-vuotiaan nuoren kanssa; tytön ja pojan, median käytön hallinnasta. Tyttö kertoi, että kotona ollaan mahdollisimman vähän puhelimella, poika taas ei rajoittanut mitenkään puhelimen  käyttöään.  Tytöllä oli myös kavereiden kanssa kirjoittamaton sääntö, että kun ollaan yhdessä, puhelimella ollaan mahdollisimman vähän, poika ei ollut sopinut kavereidensa kanssa mitään.

Jos median äärellä tulee paha mieli, molemmat yrittävät unohtaa ikävän jutun ja keksiä muuta tekemistä, tyttö myös sanoi, että kavereiden kanssa puhuminen helpottaa ja voi myös itkeä ikävän sisällön takia.

Molempia nuoria ärsytti suunnattomasti se, jos joku jakaa toisten kuvia ilman lupaa tai he saavat ikäviä kuvaviestejä toisilta käyttäjiltä.  Tyttöä ärsytti myös suunnattomasti se kun toisia haukutaan netissä ja levitetään perättömiä asioita.  Tässä tuli myös esille se, kuinka nuoret tytöt saavat helposti miesten alapääkuvia yksityisviesteinä.

Nuoret olivat sitä mieltä, että kannattaa harrastaa muutakin kuin digilaitteilla roikkumista, viettää kavereiden kanssa aikaa ilman puhelimia sekä perheen kanssa ja on hyvä mennä aikaisin  nukkumaan, niin jaksaa paremmin arjessa.

# data[].attributes.headline
Oletko sinä kokenut median äärellä vihaa tai inhoa? Miltä se tuntui?

# data[].attributes.subject
Oletko sinä kokenut median äärellä vihaa tai inhoa? Miltä se tuntui?

# data[].attributes.body
Joskus tuntuu lähes vihaa tai inhoa, yleensä kyllä tulen vain surulliseksi, jos kohtaan ikäviä uutisia. Yritän ymmärtää, miksi näin tapahtui ja nähdä eri näkökantoja juttuun. En yleensä ole ikinä vihainen, inhoa ja surua herättää jutut monesti. Esim. lasten rikokset ja  lasten hyväksikäyttötapaukset.

# data[].attributes.headline
Miten sinä huolehdit aivojesi hyvinvoinnista?Miten rentoudut? Millä tavoin haastat aivojasi? Missä tilanteissa ja miten rajoitat ärsykkeiden määrää? Mitä teet ruutujen ulkopuolella? Toisin sanoen, minkälaisia digitaalisen arjen huoltotoimenpiteitä aivoillesi suoritat?Voit halutessasi lisätä omat ”aivojen huolto-ohjeesi” oppimispäiväkirjaasi ja jakaa ne myös muille Slackissa #yleinen-kanavalla.

# data[].attributes.subject
Miten sinä huolehdit aivojesi hyvinvoinnista?Miten rentoudut? Millä tavoin haastat aivojasi? Missä tilanteissa ja miten rajoitat ärsykkeiden määrää? Mitä teet ruutujen ulkopuolella? Toisin sanoen, minkälaisia digitaalisen arjen huoltotoimenpiteitä aivoillesi suoritat?Voit halutessasi lisätä omat ”aivojen huolto-ohjeesi” oppimispäiväkirjaasi ja jakaa ne myös muille Slackissa #yleinen-kanavalla.

# data[].attributes.body
Joskus vaan sammutan kaikki laitteet ja istun hiljaisuudessa, pimeässä, nauttien siitä.  Se hiljaisuus on vaan niin ihanaa. Ei kuulu edes laitteiden hurinaa.

Vietän paljon päivästäni eri laitteiden äärellä, niin välillä alan tiskailemaan, laittamaan ruokaa ja siivoilemaan tai jotain muuta, ettei menisi koko päivä löhötessä ja passivoituessa. En jaksaisi edes olla koko ajan laitteiden ääressä vaan tarvitsen päivääni jotain muuta.

Joskus luen kirjoja ja pelailen lautapelejä perheeni kanssa. Joskus lähden ulos kävelemään, ja saatan upota niin ajatuksiini, että unohdan lähes kokonaan pokemon go:nkin :D(no en minä muutenkaan koko ajan sitä aktiivisesti pelaa ulkona ollessa).

# data[].attributes.body
Mää otin tähän avuksi sellaisen sovelluksen kuin bubble timer, siitä pääsee näkemään ainakin, kuinka paljon on puhelimella.  Toki olen seurannut muutakin ruutuaikaani.

Esimerkkipäiväni on perjantai, viikon muutkin arkipäivät sujuvat suunnilleen samalla lailla.

Aamuni alkaa nousemalla ylös ja laitan päälle television, josta katson 1h30 min ajan ohjelmia, samalla pelailen  kännykällä jotain minipelejä tai luen eri uutisia.

Töihin lähtiessä viimeistään laitan pokemon go:n päälle ja se saa olla laukussa auki siihen asti kun pääsen töihin, en välttämättä pelaa aktiivisesti sitä töihin kävellessäni.

Töihin päästessä kirjaan  itseni puhelimella sisään ja avaan työtietokoneeni, tarkistan sähköpostit ja teen pari somepävitystä, jos tarpeellista.  Työpäivän aikana saatan pelata nuorten kanssa eri konsoli- tai kännykkäpelejä jonkin verran.

Töistä lähtiessäni laitan taas pokemon go:n päälle ja kotiin päästessäni saatan pelata sitä jonkin verran, samalla tv:tä katsellen. Pelaan myös muita pelejä kännykälläni samalla tv:tä katsellen ja selailen myös uutisia, kunnes menen nukkumaan. Omaa kotitietokonettani en välttämättä aukaise päivän aikan ollenkaan.

Perjantaina viettämäni aika eri ruutujen ääressä noin.:
Älypuhelin 10h 28min
Tv 5h 30 min
Tietokone 15min
Oikeastihan en ole viettänyt älykännykän ääressä noin kauan aikaa aktiivisesti vaan sa sovelluksista on ollut päällä taustalla tiettyä tarkoitusta varten. Koen silti viettäväni ruutujen, varsinkin kännykän ääressä, hirveästi aikaa.

Tässä vielä erittely mitä tein päviän mittaan kännykällä:

Pokemon go 4h10min26s
Brawl Stars 3h7min21s
Chrome 1h41min56s
Facebook 26min37s
Candy Crush 18min50s
OpinionAPP 15min57s
Primetime 15min3s
Instagram 8min28s
Tunnusluvut 1min25s
Google 1min1s
Messages 39s
Mobrog 27s
Wilma 22s
Yougov 7s
Norstatpanel 6s
Google play kauppa 5s

Eniten viikon aikan olen käyttänyt Pokemonia 35h49min21s, toiseksi eniten Chromea 22h1min52s ja kolmanneksi eniten Brawl starsia  17h52min26s, pelivoittoiseksi menee tämä minun käyttöni :)

Suurempia tunteita ruutuaikani minkään laitteen ääressä ei herättänyt, välillä televisiota katsellessa heräsi hauskuuden tai rentouden tunne, enimmäkseen katsonkin tv:tä rentoutuakseni. Välilllä kännykällä pelatessa, jos tuli reilu tappio, niin tuli harmituksen tunne, ja voittaessa tietenkin ilon tunne. Uutisia lukiessani saatoin tulla välillä surulliseksi, jos oli minun tunteisiini vaikuttavia uutisia, yleensä luen kuitenkin vaan uutiset uutisina, enkä reagoi niihin kummemmin.

# data[].attributes.headline
Ensimmäisen viikon artikkelissa Some voimavarana puhuttiin somesta sosiaalisia suhteita vahvistavina ja toisaalta reaalielämän yksinäisyyttä ja ulkopuolisuutta peilaavana.Tiedätkö sinä esimerkkejä, joissa muuten yksinäinen tai kovin ujo olisi saanut vahvistusta ja osallisuuden kokemusta nimenomaan somen yhteisöistä?

# data[].attributes.subject
Ensimmäisen viikon artikkelissa Some voimavarana puhuttiin somesta sosiaalisia suhteita vahvistavina ja toisaalta reaalielämän yksinäisyyttä ja ulkopuolisuutta peilaavana.Tiedätkö sinä esimerkkejä, joissa muuten yksinäinen tai kovin ujo olisi saanut vahvistusta ja osallisuuden kokemusta nimenomaan somen yhteisöistä?

# data[].attributes.body
Yhdessä keskustelussa tuli esille, että muuten arka ja sosiaalisesti eristäytyvä nuori on somessa paljon aktiivisempi sosiaalisesti ja muutenkin. hän on sitä kautta saanut enemmän ystäviä sek pystynyt tuomaan esille omia ajatuksiaan. Hän on myös kokenut olevansa osa yhteisöjä esim. discordissa eri peliyhteisöissä.

# data[].attributes.body
En lähde tätä kuvaamaan, koska tuo kuulostaa kovin aikaa vievältä, mutta kirjoitan kuvitellun tekstin.

Nuori: Mun sydän on särkynyt ja jätti mut
Minä: Olen tosi pahoillani, en kyllä tiedä oikein mitä sanoa. Onko kaikki hyvin? Tai ei varmaan siis ole, mutta silti...
Nuori: Kiitos tuesta
Minä: Aina <3 yritä jaksaa
Nuori: Kiitos ja juu <3
Minä: Jos haluut jutella enemmän, voit aina soittaa, tulla discordiin tai laittaa viestejä olen täällä sua varten
Nuori: Juu, kiitos ku kuuntelit <3
Minä: Eipä mitään, olet tärkeä <3

# data[].attributes.headline
Somen hyödyntäminen nuoriso- ja ohjaustyössä työpaja

# data[].attributes.subject
Somen hyödyntäminen nuoriso- ja ohjaustyössä työpaja

# data[].attributes.body
Mietittiin, että somea on esimerkiksi helppo käyttää tiedottamiseen ja yhteydenpitoon nuorten kanssa.

Varmaan moni muukin käyttää esimerkkinä korona-aikaa, kun yhteiskunta oli kiinni. Meillä oli valmiit pohjat ja olimme aktiivisia somessa jo ennen tätä, mutta vasta yhteiskunnan sulkeuduttua meillä oli aikaa tehdä livejä somessa, Tiktokissa sekä instagramissa ja olla läsnä discordissa. Saavutimme hyvin nuoria tätä kautta ja yhteys nuoriin ei päässyt katkeamaan. Voisi sanoa, että homma onnistui, sillä meiltä pyydetään aika ajoittain live lähetyksiä. Live lähetyksistä pääosin oli vastuussa minä.

# data[].attributes.body
Vetehinen

OMA PAIKKA

Vesi

OSALLISUUDEN KOKEMUS JA SUHDE IHMISIIN

Vetehinen odottaa ihmisiltä vastavuoroisuutta ja ehdotonta luottamusta. Ihmiset kääntyvät Vetehisen puoleen yleensä silloin, kun he haluavat kuulla ennustuksia. Välillä Vetehinen on hieman yksinäinen, eikä se ole aivan varma, haikailevatko ihmiset vain sen rikkauksien perään.

Vetehinen osaa muuttaa muotoaan. Se saattaa näyttäytyä ihmisille rantavesissä suurena kalana. Vetehinen on viisas ja itsenäinen oman tiensä kulkija, eikä se siksi halua liittyä mihinkään tiettyyn ryhmään. Vetehinen tulee kuitenkin toimeen muiden kanssa ja on oikein tarpeellinen muille.

VOIMA JA TAIDOT

Vetehinen osaa ennustaa ja muuttaa muotoaan.

ENERGIA

Puolueeton edelläkävijä

KOKO TARINA

Vetehinen elelee veden alla, muutoin yksikseen mutta saattaa vokotella maan pinnalta itselleen puolison. Vetehisellä on hallussaan pullo elämän vettä ja toinen pullo kuoleman vettä.

Vetehisen rikkaudet houkuttavat ihmisiä ja joku saattaa suostua puolisoksi ihan siksikin. Puolisonsa uskollisuuden Vetehinen kuitenkin asettaa koetukselle, kieltää vaikkapa kurkistamasta koristeelliseen arkkuun lukitussa huoneessa tai puolisolle tulee käymään huonosti. Vetehisen mielestä siihen pitää luottaa ehdoitta.

Vetehinen asuu omassa järvessään ja saattaa riitaantua toisen järven Vetehisen kanssa. Silloin ne loiskivat niin, että toisen järvi kuivuu ja sen on muutettava muualle. Onnekasta kyllä, Vetehinen osaa muuttaa muotoaan. Se saattaa tulla rantaan vesirottana ja joskus se näyttäytyy ihmisille suurena kalana eli marraksena. Jos marrasta ei päästä pakoon, se tuo onnettomuutta pyytäjälleen. Mutta kauniisti kalasaalista pyytäville ihmisille Vetehinen antaa kalaa.

Vetehiselle eli väljäpuksulle lausutaan pyyntö: ”Käy onki ottamaan, kalamiehel kaloi! Anna Ahti ahvenija, Pekka pienii kaloi, Vetehinen venkaleita. Kyl kissa kiiskit söis, kanal keitän kuoreet, tartuppa paremmin paksuleuka!” Ja kun kala käy pyydykseen, Vetehiselle jätetään kiitokseksi rantakivelle huikka viinaa, raha tai saaliin ensimmäinen kala.

Loppiaisena Vetehiseltä kysellään tulevia, sillä se osaa ennustaa. Avannon reunalle tuodaan maistuvia tuliaisia ja tiedustellaan tulevasta vuodesta. Vetehinen lupaa hyvät kalansaaliit niille, jotka tuovat kunnolliset tuliaiset.

Vetehisen loitsu:

"Vetehinen väljäpuksu, Karjalan kala-Jumala, Täällä verkkoni venyvi, Rysäni ryhöttelevi. Mene mustana merehen, Nouse maalle valkeana! Uita ummessa silmin, Käytä käkrässä nisoin!"

# data[].attributes.headline
Miten sinä ymmärrät osallisuuden nuorisotyön kontekstissa?

# data[].attributes.subject
Miten sinä ymmärrät osallisuuden nuorisotyön kontekstissa?

# data[].attributes.body
Nyt on niin paha kysymys, etten osaa tähän oikein mitään vastata, ennen materiaaliin tutustumista. Kysymys asettelu on minulle vaikea ymmärtää.

Materiaalin lukemisen jälkeen en tullut paljon hullua hurskaammaksi. Tuli vaan mieleen lause, että jokaisella ihmisellä on tarve tulla kuulluksi, jos sitä ei tapahdu, ihmisestä voi tulla katkera, vihainen, surullinen yms. On siis tärkeää antaa toisen tulla kuulluksi, mutta myös käyttää omaa puhettaankin.

Meillä nuorisotyössä se osallisuus varmaan näkyy siinä, että nuoret saavat päivittää kaupungin someja, jotka ovat kuitenkin nuorten omia. He saavat vaikuttaa mitä tehdään, he voivat auttaa ohjaajia uusien sovellusten ja digilaitteiden käyttöönotossa...oikeastaan osallisuus on sitä, etä nuoret pääsevät mahdollisimman paljon vaikuttamaan asioihin, jotka koskevat heitä. Siksi meillä on esim. nuorisotilalla tilatoimikunta, joka pääsee vaikuttamaan suoraan nuorisotilan asioihin.

# data[].attributes.body
Kuten jo sanoin, oli vaikea löytää sopivia emojeita tähän tarinaan, mutta parhaani yritin.
En saa sitten millään emojeita liitettyä tähän tietokoneella, joten yritetään kännykällä kopioida ja liittää.

Muutamaa sähellystä myöhemmin... 2. :derelict_house_building:  :girl: :steam_locomotive: :house_with_garden: :older_woman: :older_adult: :heart: :woman-raising-hand: :book: :heart::boom: :boy: :heart: :female-teacher:  :man_in_tuxedo: :bride_with_veil:

No ei menny oikein, joten kirjoitetaan uudestaan 😂

🏚️👩‍🦰🚂🏡🧓🧑❤️🙋‍♀️📖❤️💥🧒❤️👩‍🏫🤵👰
Oli tullu lisää emojeita sitten viimeisen, joten saatiin yhteen oikean värinen tukkakin., tosin tietokoneen näkymässä jotkut emojit muuttivat ratkaisevasti ulkonäköään.

Eli kyseessä on kirjan juoni lyhykäisyydessään. Vieläkin lempitarinani...

Anna ystävämme.

# data[].attributes.body
Valitsin itselleni Jodelin. En olisi halunnut asentaa omaan puhelimeeni Jodelia, mutta ajattelin, että ainahan sen voi sitten poistaa.

Jodel on siis mobiilipalvelu, joka on alunperin suunnattu yliopisto-opiskelijoille. Jodel antaa lähettää viestejä anonyymisti  ja ilmoittaa kuinka kaukana suunnilleen muut käyttäjät ovat. Käyttäjäikäraja on 18, mutta sinne  on helppo anonyymisti liittyä kenen tahansa iästä riippumatta.

Hmmm....En kyllä ymmärrä mitä sovellus tekee puhelin oikeuksilla tai sillä tiedolla, että mikä olen ammatiltani tai sukupuoleltani tai iältäni(no ikä sen takia, että ikäraja 18).Jos sovelluksen on kerta tarkoitus olla anonyymi, niin mielestäni näillä tiedoilla ei tee mitään. (siis kyllähän minä ymmärrän mitä tällä haetaan, mutta kapinallinen ja pilkunviilaaja minussa iskee).

Lähialueen puheenaiheet näkyvät keskittyvän enimmäkseen viinan juontiin ja seksiin.  Myös jonkinlaista ravintolamainontaa näyttää ohimennen olevan.

Hieman enemmän kun tutkin koko Jodelia, niin huomaan, että siellähän voi jutella myös aihealueittain...Painan aihealuetta politiikka ja kappas vaan, sielläkin puhutaan viinasta ja seksistä sekä aika paljon perussuomalaisista. Näkyy myös olevan, että jodelissa voi tienata jonkinlaisia karmapisteitä ja siihen voi kutsua myös kavereita.

Oikeastaan Jodelista löytyy sisältöä vähän kaikesta keskutelun muodossa, mutta näin pikaisen tutustumisen kautta puheenaiheet liikkuvat pääosin viinassa ja seksissä :(.

Koska Jodel on anonyymi, se voi tuottaa hankaluuksia saada kiinni esim.groomingista. Ei voida myöskään taata, että käyttäjät ovat sopivan ikäisiä, koska ikää ei tarvitse mitenkään vahvistaa. Voisi olettaa myös, että jodelissa on helppo esittää loukkaavia kommentteja yms., koska ne saa esittää anonyymisti. Itse en halua käyttää Jodelia ja poistankin sen tämän lyhyen käyttökokeilun jälkeen. Ehkä jollekin Jodel voi olla ihan hyväkin sovellus, mutta itse en koe sitä itselleni tarpeelliseksi. Suosittelen kuitenkin tutustumista sovellukseen, jotta tietää, että se ei ole ainakaan alaikäiselle sopiva paikka. Enkä ottaisi sitä käyttöön nuorisotyössä kuin ehkä juurikin anonyymisti :)

# data[].attributes.body
Juttelin 13v. nuoren naisen kanssa somesta.
Hän käyttää aktiivsesti eri someja ja hänellä olikin käytössään :instagram(yksityinen), snapchat(yksityinen),tiktok(yksityinen), discord(julkinen)whatsapp(yksityinen), youtube(ei omaa tiliä), spotify(oma tili, ei premium) ja souncloud(oma tili). Hän myös käyttää pelien omia sisäisiä puhe-ja tekstiohjelmia. Hän ei ollut varma unohtuiko joku pois. Somet ovat auki hänellä periaatteessa koko päivän, jotta hän voi käyttää niitä halutessaan. Hän käyttää aktiivisesti kuitenkin someja noin 4 tuntia päivässä ja pelaamiseen kuluu aikaa 2-3 tuntia päivässä, ennen kuulema enemmän.

Instagramissa hän julkaisee pääasiassa omia kuviaan kavereille. Snapchatissa hän taas juttelee enimmäkseen kavereiden kanssa. Tiktokissa hän ei jaa mitään ja hänen käyttöoikeutensa siellä on rajattu puoleen tuntiin, tähän asiaan hän toivoi kovasti muutosta.  Discordissa hän juttelee pelikavereiden kanssa. Youtubessa hän seuraa muiden tekemiä sisältöjä. Whatsappissa jutellaan perheen ja kavereiden kanssa. Spotifyssä ja souncloudissa kuunnellaan musiikkia. Yleisesti hän seuraa someissa kavereita ja kiinnostavia sisällön jakajia julkisuudesta riippumatta.

Somejen käyttöön hän käyttää pääasiassa älypuhelinta ja pelatessa pc:tä, xboxonex:ää, PS3:sta, Nintendo switchiä ja Nintendoa. Pelaaminen on hänen mielestään kivaa, koska hän saa sitä kautta kavereita ja se vaan on kivaa.

Hän kokee olevansa hyvä digitaalisten laitteiden ja sovellusten käyttäjä ja auttaa vanhempiaan sovellusten ja laitteiden haltuun otossa. Hän ei usko tarvitsevansa tukea somemaailmassa. Hän kokee myös olevansa paljon sosiaalisempi somessa kuin toisten kanssa kasvokkain. Hän näkee kavereita myös kasvokkain ja yrittää huolehtia hyvinvoinnistaan nukkumalla vähintään 8 tuntia yössä, syömällä monipuolisesti ja tekemällä muutakin kuin istua kännykällä tai pelilaitteella.

Hyvä fiilis hänellä tulee kavereista somessa sekä hyvistä sisällöistä. Kiusaaminen somessa huolettaa hieman esim.tiktokissa. Huono fiilis somessa tulee huonosta sisällöstä esim. eläinrääkkäysvideot. Some on hänellä hyvin tärkeä viestintäväline, jota ilman hän ei koe pärjäävänsä.

# data[].attributes.headline
Sosiaalinen jakaja ja aktiivinen surffailija

# data[].attributes.subject
Sosiaalinen jakaja ja aktiivinen surffailija

# data[].attributes.body
Tajusin, että meidän ryhmä valitsi sosiaalisen jakajan, mutta työpajassa syntynyt nuori oli oikeastaan vähän noita kumpaakin.

Siinähän kävi niin, että minä en kirjoittanut mitään ylös verkkotyöpajan aikana :D ja en päässyt heti kirjoittamaan tuntemuksiani, joten yritän muistella parhaani mukaan. Enkä myöskän näe mieltä alkaa tehdä koko tehtävää uudestaan.

Meillä oli kyseessä 17-vuotias nuori mies, joka oli muuttanut vieraalle paikkakunnalle ammattikouluun ja käyttää ahkerasti someja sekä pelaa.  Someja olivat ainakin jodel, dinder, instagram, facebook, snapchat, discord yms. Nuori kävi kuitenkin myös punttisalilla ja näki kavereita myös livenä.

Hänen median käyttönsä on monipuolista ja  hän jakaa monipuolisesti valokuvia ja muita sisältöjä sekä pitää yhteyttä sukulaisiin ja kavereihin somen kautta.

Huonoja puolia digitaalisessa maailmassaon se, että saattaa jäädä paikalleen, kun on niin helppo tavoittaa kaikki eri laitteiden kautta eikä tarvitse fyysisesti lähteä liikkeelle. Hyviä puolia taas on se, että digitaalisemmat verkostot ovat laajat ja tätä kautta on helpompi saada uusia mahdollisuuksia esim.töitä. Digitaalinen maailma kehittää myös erilaisia taitoja mm.ryhmätyötaitoja.

Työpajassa työskenteleminen oli mielenkiintoista, ja sai huomata kuinka erilaisia ja erilaisista lähtökohdista kukin oli koulutukseen lähtenyt.

# data[].attributes.headline
Epäilevä data-pro"En luota verkkopalveluihin. Antaa tulla vaan – minulla on VPN valmiina enkä pelkää käyttää sitä!"     Sitran digiprofiilitesti               

# data[].attributes.subject
Epäilevä data-pro"En luota verkkopalveluihin. Antaa tulla vaan – minulla on VPN valmiina enkä pelkää käyttää sitä!"     Sitran digiprofiilitesti               

# data[].attributes.body
Huomaan, että käytän digitaalisuutta aktiivisesti monenlaisiin erilaisiin asioihin, ehkä turvallisouudessa olisi välillä petrattavaa. Uskon sen johtuvan mukavuudenhalusta, että välillä luistaa ja menee helpomman kautta eli on vaikka koko ajan kirjautuneena facebookiin.

# data[].attributes.body
"Hai tarrasi uimarin käteen Floridassa - nousi tyynenä merestä pureva eläin kädessään"

https://www.iltalehti.fi/iltvluontojaelaimet/a/391bb1a0-72f4-4652-b601-c2ed9d0ba14c

Päätin lehteä iltalehden uutisiin, koska sieltä varmasti löytyy aina jotain analysoitavaa, eikä välttämättä positiivisessa mielessä :D

Kyse on siis Iltalehden julkaisemasta uutisesta, jonka alkuperäinen lähde on The Irish Sun.

Otsikolla pyritään mielestäni herättämään huomio, pyritään saamaan ihmiset lukemaan juttu, hai ja miehen rohkeus kiinnittävät huomiota. Voit jo tässä vaiheessa miettiä, että minkäkokoinen ja minkälainen hai. Ehkä luulet, että kyseessä on ihan "kunnollisen" kokoinen hai. Huomiosi on saatu.

Klikkaamalla juttua, huomaat, että juttu ei ehkä olekaan niin jännittävä kuin otsikko antaa olettaa. Onko edes koko juttu oikeastaan lukemisen arvoinen?

Tällä otsikoinnilla pyritään ehkä pitämään yllä ihmisen negatiivisia olettamuksia haista eläimenä. Itse jutussa muistetaan myös mainita, että ihminen oli ärsyttänyt tahallaan haita ennen sen tarraamista kiinni. Herättääkö tämä myös negatiivisia tunteita? Pyritäänkö tässä asettamaan ihminen ja hai vastakkain? Mustamaalataanko tässä molempia...

Jokainen lukija reagoi varmasti juttuun omalla tavallaan, mutta jutun julkaisija on varmasti päässyt päämääräänsä. Juttu on aukaistu ja se on saanut lukijassaan aikaan tunnereaktioita.

Jutussa on mukana myös video tapahtumista, joka selventää vielä enemmän taphtumia, jos sen vain viitsii katsoa, itsellä ei yleensä kärsivällisyys riitä vielä siihen tekstin lisäksi. tämä oli nyt ehkä huono juttu aukaistavaksi, mutta en nyt keksinyt muutakaan, koska kuitenkin klilkkasin uutista :D

# data[].attributes.headline
1. Medianuoruuden muistelu...Oli se sitten viime vuosikymmenellä tai vuosisadalla, muistele oman nuoruutesi mediamaailmaa ja median käyttöä:Miten ja minkälaista mediaa ja teknologiaa kulutit?Minkälaisia nuorisokulttuurin ilmiöitä mediassa näkyi – oltiinko niistä huolissaan?Millaista oli oma medianuoruutesi näkökulma-artikkeliin verrattuna? Mitä samaa, mitä eroja?Miten näet itsesi nyt median käyttäjänä, kun mietit työtäsi nuorten parissa?

# data[].attributes.subject
1. Medianuoruuden muistelu...Oli se sitten viime vuosikymmenellä tai vuosisadalla, muistele oman nuoruutesi mediamaailmaa ja median käyttöä:Miten ja minkälaista mediaa ja teknologiaa kulutit?Minkälaisia nuorisokulttuurin ilmiöitä mediassa näkyi – oltiinko niistä huolissaan?Millaista oli oma medianuoruutesi näkökulma-artikkeliin verrattuna? Mitä samaa, mitä eroja?Miten näet itsesi nyt median käyttäjänä, kun mietit työtäsi nuorten parissa?

# data[].attributes.body
Kaikki 90-luvun teinit muistaa varmasti Jyrkin, sen ohjelman parissa tuli vietettyä jonkin verran aikaa ja taisipa olla, että vanhemmat ja media paheksuivat välillä kyseistä ohjlemaa, koska kyllähän se nyt nuorison varmasti laittaa rappiolle :D
Olin 80-luvulla lapsi ja 90-luvulla nuori ja jo siinä huomasi kehityksen hurjan vauhdin. Ai niin lankapuhelimella tuli soitettua aina Neiti Ajalle. Meille tuli ensimmäinen nmt-puhelin ja sunnuntaisin sai soittaa ilmaiseksi puheluita, jos vaan sattui löytämään verkon :) Isä rehvakkaana käveli pihalla ja soitteli kavereilleen, välillä noustiin kiikun päälle tai jopa katolla, että pystyttiin soittamaan. Sitä ennen oli ollut lankapuhelin vain käytössä ja sitä käytettiin tietenkin myös enemmän vielä nmt:n aikaan. Jolloin tein todellakin niitä surullisen kuuluisia puheluita lankapuhelimella serkuille Nurmekseen, vanhempien ollessa navetoimassa. No ne puhelut loppuivat siihen kun jäin kiinni.
Meillä ei ollut tietokonetta, serkuilla oli ja kävinkin ahkerasti pelaamassa Larrya ja Nero2000-peliä. Serkkupoika ei tykännyt kun halusin aina heillä olla tietokoneella. Meiltä kyllä kotona löytyi Nintendo ja sillä pelasivat ahkerasti niin vanhemmat kuin lapsetkin. Yläasteella saatiin atk-koulutusta ja olihan se aivan mahtavaa, siitä asti olenkin aina pelannut niin pelikoneilla kuin tietokoneilla. Tietokoneet ja pelikoneet ovat selvästi minun juttuni. Ensimmäisen gsm-puhelimen sain joskus 18-vuotiaana, ja siitä lähtien sekin on ollut osa elämääni.
Tänä päivänä käytän useimpia digitaalisia laitteita sujuvasti, ja niihin kuuluvia sovelluksia. Olen innokas oppimaan koko ajan uutta ja pidän digiteknologiasta. Välillä tuntuu, että puhelin on liiaksikin kasvanut käteeni kiinni ja vapaa-ajalla menee paljon pelatessa ja tv:tä katsellessa. Kun lapsena aina varoiteltiin , että menee silmät pilalle kun katsoo liikaa telkkaria, niin ilmeisesti oppi ei mennyt perille :D Puhun paljon positiivisen ja vastuullisen pelaamisen puolesta sekä päivittäin joudun puhumaan nuorten kanssa myös vastuullisesta median käytöstä. Minun haaveeni on tehdä enemmän nettinuorisotyötä, mutta saa nähdä onnistuuko se, koen että olen siinä melko hyvä ja olen jo saavuttanut nuorisotilan eri medioiden avulla yksinäisiä ja kiusattuja lapsia/nuoria.
Nuoruuteni median käyttö oli hyvin erilaista kuin tänä päivänä, koska nykyään on paljon enemmän erilaisia keinoja käyttää mediaa. Onneksi vieläkin joskus käteen eksyy se tavallinen kirja tai lehti ja Suosikki oli ehdottamasti paras lehti ikinä :)

# data[].attributes.headline
1.Mitä mediakasvatukseen liittyvää osaamista sinulla jo on ja minkä verran? Mihin kaipaisit erityisesti tukea?

# data[].attributes.subject
1.Mitä mediakasvatukseen liittyvää osaamista sinulla jo on ja minkä verran? Mihin kaipaisit erityisesti tukea?

# data[].attributes.body
Olen omasta mielestäni aika hyvä tässä hommassa osaan käyttää monipuolisesti eri sovelluksia ja olen valmis opettelelemaan uusien käyttöä, jos tarve niin vaatii. Jos sovelluksen käytössä joku tuottaa hankaluuksia niin aina voin kysyä omalta tai muilta teineiltä apua. Aina on kuitenkin tarvetta pysyä ajan hermolla ja media muuttuu tällä hetkellä koko ajan, joten pieni lisäkoulutus ei ole pahitteeksi koskaan. Odotan myös kovasti muiden näkökulmia ja mielipiteitä, etten vaan kuvittelisi, että en tarvitsisi lisää tietoa ja koulutusta.

# data[].attributes.headline
2. Oman mediakasvattajuuden pohtiminen. Minkälaisiin ajankohtaisiin mediailmiöihin ja mediakasvatuksellisiin kysymyksiin törmäät työssäsi?Millä tavoin sinä olet mediakasvattaja?

# data[].attributes.subject
2. Oman mediakasvattajuuden pohtiminen. Minkälaisiin ajankohtaisiin mediailmiöihin ja mediakasvatuksellisiin kysymyksiin törmäät työssäsi?Millä tavoin sinä olet mediakasvattaja?

# data[].attributes.body
Minä olen kaikin tavoin mediakasvattaja. Ajan hermolla pitää pysyä koko ajan mutta pitää osata myös rankata mikä on tärkeää ja mikä vähemmän tärkeää jotta pystyisi olemaan ja puhumaan nuorten kanssa ajankohtaisista asioista, ilman liikaa informaatiotulvaa. Asioista pitää ottaa selvää, jotta voit puhua niistä.  Ei riitä se, että lukee vain otsikot tai että tietää jonkin sovelluksen, muttei ole tutustunut siihen jos se on olennainen nuorten saavuttamiseen. Mediakasvattaminen on hankalaa, koska eri tahot tulkitsevat eri tavalla miten mediassa käyttäydytään. Lpasilta ja nuorilta on myös ajoittain hämärtynyt ajatus siitä, mitä mediassa saa tehdä ja kannattaako kaikkea uskoa. Påivittåin työssäni törmään siihen kuinka toisten kuvia/videoita toisista, jaetaan netissä ilman lupaa. Toislle puhutaan rumasti netissä ja kiusaaminen on todella kovaa siitä saa osansa ihan kuka tahansa ikään sukupuoleen tai muuhun katsomatta. Esimerkkinä voin mainita tästä esimerkiksi lasten suosiossa olevan Tiktokin, jossa jopa pienten lasten puheet voivat olla todella ilkeitä tai vaikka seksuaalisävytteisiä. Meillä on tili tuolla ja hyvin paljon on tullut ikävää tekstiä videoihin tai vaikka livelähetyksiin. Tässä näenkin mediakasvattajan roolin siinä, miten reagoit tähän. Vihapuhe ja kiusaaminen yms. on vähentynyt lähes olemattomiin tilillämme kun lasten/nuorten kanssa on keskusteltu asiasta ja ilmoitettu, että tällaista ei hyväksytä. On vastattu myös niihin ikäviin kommentteihin ja yleensä huumoripitoisesti, joka on syönyt pohjaa kiusaajilta. Tässä vain pieni raapaisu mediakasvatukseen ja haasteisiin siinä.

# data[].attributes.headline
Millainen mediakasvattaja testin mukaan olen ...                               Olet Lasten ja nuorten mediakulttuurin guru!Tunnetko olosi kotoisaksi populaarikulttuurin ja uusimpien trendien äärellä? Koetko ehkä, ettet voisi tehdä työtäsi kunnolla, ellet pistäisi itseäsi likoon sosiaalisessa mediassa? Olet kiinnostunut erityisesti tavoista, joilla lapset ja nuoret osallistuvat omaehtoisesti mediakulttuuriinsa ja hakevat omaa paikkaansa maailmassa.Myös omassa mediasuhteessasi painottuvat lapsia ja nuoria kiinnostavat mediatuottamisen tavat ja ilmiöt, kuten pelaaminen tai tubettaminen. Seuraat ehkä aktiivisesti sellaisia mediakulttuurin sisältöjä ja henkilöitä, joiden tiedät kiinnostavan nuoria. Nappaat nopeasti uusia trendejä ja puheenaiheita ja osallistut mielelläsi ja vaivatta ajankohtaisiin keskusteluihin nuorten kanssa.Työsi tärkein lähtökohta on lasten ja nuorten oma mediakulttuuri. Lasten ja nuorten kohtaaminen heille tutuissa ympäristöissä tarjoaa ainutlaatuisia mahdollisuuksia kuunnella heidän huoliaan ja tukea heitä heidän elämänsä käännekohdissa. Spontaanit kasvatustilanteet ovat toiminnassasi todennäköisesti hyvin tärkeitä. Rajan vetäminen työ- ja arkiminän välille esimerkiksi sosiaalisessa mediassa ei välttämättä tunnukaan sinusta mielekkäältä.Vahvuutenasi on erityisesti se, että saat vaivatta kontaktin lapsiin ja nuoriin: he luottavat sinuun, koska olet kiinnostunut ja ymmärrät heidän arkeaan. Sinulla onkin ainutlaatuinen tilaisuus tarjota positiivinen roolimalli ja tukea media-arjen haasteissa. 

# data[].attributes.subject
Millainen mediakasvattaja testin mukaan olen ...                               Olet Lasten ja nuorten mediakulttuurin guru!Tunnetko olosi kotoisaksi populaarikulttuurin ja uusimpien trendien äärellä? Koetko ehkä, ettet voisi tehdä työtäsi kunnolla, ellet pistäisi itseäsi likoon sosiaalisessa mediassa? Olet kiinnostunut erityisesti tavoista, joilla lapset ja nuoret osallistuvat omaehtoisesti mediakulttuuriinsa ja hakevat omaa paikkaansa maailmassa.Myös omassa mediasuhteessasi painottuvat lapsia ja nuoria kiinnostavat mediatuottamisen tavat ja ilmiöt, kuten pelaaminen tai tubettaminen. Seuraat ehkä aktiivisesti sellaisia mediakulttuurin sisältöjä ja henkilöitä, joiden tiedät kiinnostavan nuoria. Nappaat nopeasti uusia trendejä ja puheenaiheita ja osallistut mielelläsi ja vaivatta ajankohtaisiin keskusteluihin nuorten kanssa.Työsi tärkein lähtökohta on lasten ja nuorten oma mediakulttuuri. Lasten ja nuorten kohtaaminen heille tutuissa ympäristöissä tarjoaa ainutlaatuisia mahdollisuuksia kuunnella heidän huoliaan ja tukea heitä heidän elämänsä käännekohdissa. Spontaanit kasvatustilanteet ovat toiminnassasi todennäköisesti hyvin tärkeitä. Rajan vetäminen työ- ja arkiminän välille esimerkiksi sosiaalisessa mediassa ei välttämättä tunnukaan sinusta mielekkäältä.Vahvuutenasi on erityisesti se, että saat vaivatta kontaktin lapsiin ja nuoriin: he luottavat sinuun, koska olet kiinnostunut ja ymmärrät heidän arkeaan. Sinulla onkin ainutlaatuinen tilaisuus tarjota positiivinen roolimalli ja tukea media-arjen haasteissa. 